पीएमसीएच में कर्मचारी ने क्वार्टर पर किया कब्जा, अधीक्षक ने पुलिस से तोड़वाया ताला
पटना | पीएमसीएचमें अवैध रूप से क्वार्टर पर कब्जा करने का सिलसिला जारी है। बुधवार को अस्पताल के एक कर्मचारी ने खाली पड़े क्वार्टर में बिना किसी की अनुमति के जबरन ताला जड़ दिया। इस बात की सूचना अस्पताल के अधीक्षक डॉ. लखींद्र प्रसाद को दी गई। उन्होंने फौरन कारवाई करते हुए पुलिस को ताला खोलवाने का आदेश दिया। पुलिस की मौजूदगी में ताले को तोड़ा गया। इस बाबत अधीक्षक ने कहा कि अवैध रूप से किसी को भी क्वार्टर या कमरे में ताला लगाने नहीं दिया जाएगा। कर्मचारी या किसी अन्य के खिलाफ शिकायत मिलने पर कड़ी कारवाई की जाएगी।
hin_Deva hin_Deva